Babelscape/SREDFM huggingface dataset:
मानी

thumb|230px|मानी
मानी (; जन्म: २१६ ईसवी अनुमानित; मृत्यु: २७६ ईसवी) एक ईरानी मूल का धर्म-संस्थापक था जिसने मानी धर्म की स्थापना करी। यह धर्म किसी ज़माने में मध्य एशिया, ईरान और अन्य क्षेत्रों में बहुत फैला हुआ था लेकिन समय के साथ-साथ पूरी तरह ख़त्म हो गया। मानी का जन्म पार्थिया के अधीन असुरिस्तान (असीरिया) क्षेत्र में हुआ था और मृत्यु सासानी साम्राज्य के गुंद-ए-शापूर () शहर में हुई। उसने सीरियाई भाषा में छह प्रमुख धार्मिक रचनाएँ लिखी और एक शापूरगान नामक कृति ईरान के शाह, शापूर प्रथम, को समर्पित करते हुए मध्य फ़ारसी में लिखी।

उस समय सासानी साम्राज्य बहुत विस्तृत हुआ था और उसमें भारत, मध्य एशिया और मध्य पूर्व के बहुत से हिस्सा शामिल हो गए थे। इस से एक ही साम्राज्य में बौद्ध धर्म, पारसी धर्म और ईसाई धर्म के अनुयायी आ गए थे। मानी ने कहा कि वह ईश्वर द्वारा भेजा गया मसीहा है और उसने अपने नए धर्म में इन तीनों धर्मों के तत्व शामिल किये। उसने भारत की यात्रा भी करी, हालांकि आधुनिक राजनैतिक सरहदों के अनुसार वह वास्तव में अफ़्ग़ानिस्तान गया था। उसने अपना सबसे पहला धार्मिक गुट भारत में ही स्थापित किया था और इसके बाद २४१-२४२ ईसवी में वह ईरान लौट आया। वहाँ उसने नए सम्राट शापूर प्रथम की प्रशंसा करी और अपना धर्म फैलाने में जुट गया जिस में उसे काफी सफलता मिली। लेकिन बाद में जब बहराम प्रथम सम्राट बना तो उसपर पारसी धर्म के एक बड़े गुरु, कर्तीर, का गहरा प्रभाव था और उसने मानी को कारावास में बंदी कर लिया, जहाँ उसकी मृत्यु हो गई। लेकिन मानी धर्म फिर भी चलता रहा। उसकी लिखित कोई भी किताब पूर्ण रूप से नहीं बची है लेकिन उनके बहुत से अंश अभी भी उपलब्ध हैं।
पोल्यस्त्रते

पोल्यस्त्रते 18/219 Tiziano Dorandi की मृत्यु हो गई अध्याय 2: कालक्रम Algra एट अल में. (1999)" कैम्ब्रिज हेलेनिस्टिक दर्शन" के इतिहास, 52 पृष्ठ.क्या एक एपिकुरे दार्शनिक और एथेंस में एपिकुरे स्कूल के सिर scholarch के Cambridge.was. वह संप्रदाय ग के सिर के रूप में Hermarchus सफल रहा। प्रख्यात दार्शनिकों के जीवन और राय 250 ई.पू. और खुद Dionysius द्वारा Lamptrai की सफल हो गया था जब वह 219 या 218 BC.Diogenes Laërtius की मृत्यु हो गई।", एक्स" Valerius, मैक्सिमस कि Polystratus संबंधित है और Hippoclides एपिकुरे उसी दिन पैदा हुए थे, संप्रदाय एक ही गुरु Epicurus के बाद, आम में उनकी विरासत साझा है और स्कूल के साथ समर्थित है और पिछले पर चरम पुराने age.Valerius मैक्सिमस, मैं में एक ही पल में निधन हो गया। 8.ext.17 §

अपने कार्यों के दो स्क्रॉल बीच जीवित रहने के टुकड़े, Herculaneum पर Papyri की विला में पाया। पहली" अतार्किक अवमानना​​", PHerc की है। 336/1150 है जो एक निर्देश विवादात्मक है जो बिना विचारे लोकप्रिय विश्वासों घृणा के खिलाफ. "काम में अपने विरोधियों Cynics या दार्शनिक skepticism.John टी. फिजराल्ड़, एक प्रकार की कटार Obbink, ग्लेन Stanfield हॉलैंड (2004)," Philodemus और नई टैस्टमैंट दुनिया", 9 पृष्ठ हो सकता है। एक प्रकार की मछली. दूसरा संरक्षित काम फिलॉसफी में" हकदार है" PHerc.1520 जो केवल टूटे हुए टुकड़े से deciphered किया जा सकता है।

* PHerc. 336/1150
प्राचीन ख़ुरासान

thumb|230px|इस पुराने नक़्शे में ख़ोरासान नामकित है
:"अगर आप आधुनिक ईरान के ख़ोरासान नाम के क्षेत्र व प्रांतो पर जानकारी ढूंढ रहे हैं तो ख़ोरासान वाला लेख देखें"
प्राचीन ख़ुरासान () या प्राचीन ख़ोरासान मध्य एशिया का एक ऐतिहासिक क्षेत्र था जिसमें आधुनिक अफ़्ग़ानिस्तान, तुर्कमेनिस्तान, उज़बेकिस्तान, ताजिकिस्तान और पूर्वी ईरान के बहुत से भाग शामिल थे। इसमें कभी-कभी सोग़दा और आमू-पार क्षेत्र शामिल किये जाते थे। ध्यान दीजिये कि आधुनिक ईरान में एक 'ख़ोरासान प्रांत' है जो इस ऐतिहासिक ख़ुरासान इलाक़े का केवल एक भाग है।
विरोचन

विरोचन हिन्दू पौराणिक गाथाओ के अनुसार भक्त प्रह्लाद का पुत्र तथा बली का पिता और एक असुर राजा था। छान्दोग्य उपनिषद् के अनुसार इन्द्र और वह प्रजापति के पास आत्मन् के बारे में शिक्षा ग्रहण करने गये और ३२ वर्ष तक ब्रह्मचर्य का पालन किया। लेकिन अंत में विरोचन ने प्रजापति की शिक्षा को ग़लत समझ लिया और असुरों को आत्मन् की जगह शरीर को पूजने की शिक्षा देने लगा। इसी कारणवश असुर मृतक की देह को सुगंध, माला तथा आभूषणों से सुसज्जित करते थे।
विरोचन देवताओं के साथ युद्ध में वीरगति को प्राप्त हुआ।
बली

बली या मावेली विरोचन और देवाम्बा का पुत्र तथा प्रह्लाद का पौत्र था। वह एक दयालु असुर राजा था। तपस्या तथा बल के माध्यम से उसने देवताओं से अनेकों वरदान प्राप्त कर लिए थे तथा त्रिलोक का आधिपत्य हासिल कर लिया था। इस वजह से उसमें दंभ और अहंकार भर गया था। उसके इसी दंभ और अहंकार को शान्त करने के लिए भगवान विष्णु को वामनावतार का सहारा लेना पड़ा। हिन्दू पौराणिक कथाओं के अनुसार दक्षिण भारत के केरल राज्य में आज भी वामनावतार (विष्णु के पाँचवे अवतार) द्वारा उसे पाताल लोक भेजे जाने के बाद उसके वापस धरती पर वार्षिक आगमन पर ओणम का त्योहार मनाया जाता है।
सेलेन्गा नदी

thumb|230px|सेलेन्गा नदी और उसकी उपनदियों के मार्गों का नक़्शा
सेलेन्गा नदी () मंगोलिया और रूस के साइबेरिया क्षेत्र के बुर्यातिया गणतंत्र की एक प्रमुख नदी है। यह इदेर नदी () और देलगेर नदी () के विलय से बनती है और इसका पानी अंत में बायकल झील में एक नदीमुख (डेल्टा) बनाकर मिल जाता है। इसकी कुल लम्बाई ९९२ किमी है और यह येनिसेय-अंगारा नदी मंडल के लिए जल का एक महत्वपूर्ण स्रोत है। बायकल झील में जाने वाला लगभग आधा पानी इसी नदी से आता है।

मंगोलिया के सेलेन्गे प्रान्त का नाम इसी नदी से आया है।
आमू-पार

[[मध्य एशिया]] के इस नक़्शे में ट्रांसऑक्सेनिया (आमू-पार) क्षेत्र नामांकित है
आमू-पार या ट्रांसऑक्सेनिया () या फ़रा-रूद () मध्य एशिया का वह इलाक़ा है जो आमू दरिया और सिर दरिया के बीच में स्थित है। इसके फ़ारसी नाम 'फ़रा-रूद' का मतलब है 'रूद' (नदी, यानी आमू नदी) से 'फ़रा' (पार)। इस इलाक़े में ख़ानाबदोश क़बीले रहा करते थे, जिनका भारत के इतिहास पर भी गहरा प्रभाव है। यह क्षेत्र उत्तरी रेशम मार्ग पर स्थित होने से हजारों सालों से संस्कृति और व्यापार की धारा में रहा है। यहाँ ईरान के सासानी साम्राज्य की एक सात्रापी थी और बाद में मंगोलों और तुर्की-मंगोलों का क्षेत्र रहा है। इसके मुख्य नगर ज़रफ़शान नदी के किनारे पर बसे बुख़ारा और समरक़न्द शहर हैं। आधुनिक राजनैतिक सीमाओं के हिसाब से आमू-पार क्षेत्र में उज़बेकिस्तान, ताजिकिस्तान, तुर्कमेनिस्तान, किरगिज़स्तान और काज़ाख़स्तान​ के कुछ इलाक़े आते हैं।
बुर्ज

[[रूस]] के नालचिक शहर में सोसरुको बुर्ज
बुर्ज () ऐसी ईमारत या ढाँचे को कहते हैं जिसकी ऊँचाई उसकी चौड़ाई से काफ़ी अधिक हो। अगर ढांचा ज़्यादा ऊंचा हो तो उसे मीनार () कहा जाता है, हालांकि साधारण बोलचाल में कभी-कभी 'बुर्ज' और 'मीनार' को पर्यायवाची शब्दों की तरह प्रयोग किया जाता है। बहुत ही कम चौड़ाई रखने वाले और खिचे से दिखने वाले ढांचों को 'बुर्ज' की बजाए 'खम्बा' या 'स्तम्भ' () कहा जाता है। बुर्जों का प्रयोग कई वजहों से किया जाता है, जिनमें अक्सर बुर्जों से दूर तक दिखाई दे सकने का लाभ उठाया जाता है, मसलन संतरी-बुर्जों () में, होटलों में और महलों में। मानव हज़ारों सालों से बुर्जों का निर्माण करते आ रहें हैं और इसमें ईंट, मिटटी, लकड़ी जैसी सामग्रियों का इस्तेमाल होता आया है। मध्य पूर्व के जेरिको () शहर में ९,००० साल पुराने बुर्ज अस्तित्व में हैं।
इरकुत्स्क ओब्लास्त

[[रूस]] के नक़्शे में इरकुत्स्क ओब्लास्त (लाल रंग में)
इरकुत्स्क ओब्लास्त () रूस के साइबेरिया क्षेत्र के दक्षिणपूर्वी भाग में स्थित रूस का एक संघीय खंड है जो उस देश की शासन प्रणाली में ओब्लास्त का दर्जा रखता है। यह अंगारा, लेना और निझ़नाया तुंगुस्का नदियों का जलसम्भर क्षेत्र है। इसकी राजधानी इरकुत्स्क शहर है और इस प्रान्त की आबादी २०१० की जनगणना में २४,२८,७५० अनुमानित की गई थी। इरकुत्स्क ओब्लास्त का क्षेत्रफल ७,६७,९०० वर्ग किमी है यानि लगभग पाकिस्तान के क्षेत्रफल के बराबर। इरकुत्स्क ओब्लास्त की स्थापना सोवियत संघ के ज़माने में २६ सितम्बर १९३७ को हुई थी।
विश्व गौरैया दिवस

एक नर [[घरेलू गौरैया|गौरैया]]
विश्व गौरैया दिवस को गौरैया के प्रति जागरूकता बढ़ाने के उद्देश्य से मनाया जाता है। इसके अलावा ये शहरी वातावरण में रहने वाले आम पक्षियों के प्रति जागरूकता लाने हेतु भी मनाया जाता है। इसे हर साल 20 मार्च के दिन मनाया जाता है। ये "नेचर फोरेवर सोसाइटी" (भारत) और "इको-सिस एक्शन फ़ाउंडेशन" (फ्रांस) के मिले जुले प्रयास के कारण मनाया जाता है।
उदयगिरि और खंडगिरि

right|thumb|300px|खण्डगिरि से देखने पर उदयगिरि का दृश्य
उदयगिरि और खंडगिरि (ओडिया: ଉଦୟଗିରି ଓ ଖଣ୍ଡଗିରି ଗୁମ୍ଫା) ओडीशा में भुवनेश्वर के पास स्थित दो पहाड़ियाँ हैं। इन पहाड़ियों में आंशिक रूप से प्राकृतिक व आंशिक रूप से कृत्रिम गुफाएँ हैं जो पुरातात्विक, ऐतिहासिक एवं धार्मिक महत्व की हैं। हाथीगुम्फा शिलालेख में इनका वर्णन 'कुमारी पर्वत' के रूप में आता है। ये दोनों गुफाएं लगभग दो सौ मीटर के अंतर पर हैं और एक दूसरे के सामने हैं। ये गुफाएं अजन्ता और एलोरा जितनी प्रसिद्ध नहीं हैं, लेकिन इनका निर्माण बहुत सुंदर ढंग से किया गया है। इनका निर्माण राजा खारवेल के शासनकाल में विशाल शिलाखंडों से किया गया था और यहां पर जैन साधु निर्वाण प्राप्ति की यात्रा के समय करते थे। इतिहास, वास्तुकला, कला और धर्म की दृष्टि से इन गुफाओं का विशेष महत्व है। उदयगिरि में 18 गुफाएं हैं और खंडगिरि में 15 गुफाएं हैं। कुछ गुफाएं प्राकृतिक हैं, लेकिन ऐसी मान्यता है कि कुछ गुफाओं का निर्माण जैन साधुओं ने किया था और ये प्रारंभिक काल में चट्टानों से काट कर बनाए गए जैन मंदिरों की वास्तुकला के नमूनों में से एक है।
उत्पलाचार्य

उत्पलाचार्य प्रत्यभिज्ञादर्शन के एक आचार्य थे। ये काश्मीर शैवमत की प्रत्यभिज्ञा शाखा के प्रवर्तक सोमानंद के पुत्र तथा शिष्य थे। इनका समय नवम शती का अंत और दशम शती का पूर्वार्ध था। इन्होंने प्रत्यभिज्ञा मत को अपने सर्वश्रैष्ठ प्रमेयबहुल ग्रंथ 'ईश्वर-प्रत्यभिज्ञा-कारिका' द्वारा तथा उसकी वृत्तियों में अन्य मतों का युक्तिपूर्वक खंडन कर उच्च दार्शनिक कोटि में प्रतिष्ठित किया। इनके पुत्र तथा शिष्य लक्ष्मणपुत्र अभिनवगुप्त के प्रत्यभिज्ञा तथा क्रमदर्शन के महामहिम गुरु थे।

उत्पल की अनेक कृतियाँ हैं जिनमें इन्होंने प्रयत्यभिज्ञा के दार्शनिक रूप को विद्वानों के लिए तथा जनसाधारण के लिए भी प्रस्तुत किया है। इनके मान्य ग्रंथ हैं-
* (क) स्तोत्रावली (भगवान्‌ शंकर का स्तुतिपरक सरस सुबोध गीतिकाव्य); 
* (ख) सिद्धित्रय : अजड प्रमातृसिद्धि, ईश्वरसिद्धि (वृत्ति के साथ) और संबंधसिद्धि (टीका के साथ); 
* (ग) शिवदृष्टिव्याख्या : यह इनके गुरु सोमानंद के 'शिवदृष्टि' ग्रंथ का व्याख्यान है जिसका प्रणयन, भास्करी के अनुसार, 'ईश्वरप्रत्यभिज्ञा' से पूर्ववर्ती है; 
* (घ) ईश्वर-प्रत्यभिज्ञा-कारिका, अपनी 'वृत्ति' नामक लघ्वी तथा 'विवृत्ति' नामक महती व्याख्या के साथ, उत्पलाचार्य का पांडित्यपूर्ण युक्तिसंवलित गौरवग्रंथ है जिसपर अभिनवगुप्त ने 'विमर्शिणी' और 'विवृत्तिविमर्शिणी' नामक नितांत प्रख्यात टीकाएँ लिखी हैं। इसी ग्रंथ ने इस दार्शनिक मतवाद को 'प्रत्यभिज्ञा' जैसी मार्मिक संज्ञा प्रदान की है।
तान्गूत भाषा

तान्गूत भाषा में लिखे [[बौद्ध धर्म|बौद्ध]] सूत्र
तान्गूत भाषा () या शी शिया भाषा () एक प्राचीन उत्तरपूर्वी तिब्बती-बर्मी भाषा थी जो कभी पश्चिमी शिया साम्राज्य के तान्गूत लोगों द्वारा बोली जाती थी। इसे कभी-कभी तिब्बती-बर्मी भाषा-परिवार की चिआंगी उपशाखा () में वर्गीकृत किया जाता है। तान्गूत का तिब्बती भाषा और बर्मी भाषा से दूर का सम्बन्ध है। मंगोल सम्राज चंगेज़ ख़ान ने पश्चिमी शिया साम्राज्य को १२२६ में हमले के बाद नष्ट कर दिया और तान्गूत लोग और उनकी भाषा धीरे-धीरे लुप्त हो गए। तान्गूत लोग बौद्ध थे और बहुत से बौद्ध ग्रंथों का तान्गूत भाषा में अनुवाद लिया गया। जब तक तान्गूत भाषा अस्तित्व में रही यह इस क्षेत्र की एक साहित्य-सम्पूर्ण मुख्य भाषा थी। इसमें ६,००० से अधिक पुस्तकें, पांडुलिपियाँ और शिलालेख मिलें हैं, जिनमें से लगभग आधी धर्म-सम्बन्धी हैं। तान्गूत भाषा का आख़री लिखित नमूना सन् १५०२ से मिलता है और यह एक बौद्ध धारणी (धर्म-वाक्य) है।
तूल नदी

thumb|230px|गोरख़ी-तेरेल्ज​ राष्ट्रीय उद्यान से गुज़रती तूल नदी

तूल नदी () मंगोलिया के उत्तरी भाग में बहने वाली एक प्रमुख नदी है जिसे मंगोल लोग एक पवित्र नदी मानते हैं। इसे पुराने ज़माने में 'तोला नदी' () भी कहा जाता था और 'तूल' शब्द का अर्थ मंगोल भाषा में 'पानी में चलना' होता है। इस ७०४ किमी लम्बी नदी का ज़िक्र 'मंगोलों का गुप्त इतिहास' नामक इतिहास-ग्रन्थ में हुआ था। मंगोल लोग इस अक्सर 'ख़तन तूल' यानि 'रानी तूल' बुलाते हैं। इसके जलसम्भर का क्षेत्रफल ४९,८४० वर्ग किमी है।

तूल नदी ख़ेन्ती पहाड़ों से निकलकर मंगोलिया की राजधानी उलान बतोर के दक्षिणी भाग में निकलती है। यह ओरख़ोन नदी की उपनदी है जो स्वयं सेलेन्गा नदी में जाकर मिलती है और यह पानी आगे जाकर रूस की बायकल झील में विलय हो जाता है। नवम्बर से अप्रैल तक भीषण सर्दी के कारण तूल नदी ऊपर से जम जाती है। इसके किनारे धुनकी (विलो) के वन उगते हैं और नदी में एक प्रकार की स्टर्जन मछली रहती है जिसके लुप्त होने का ख़तरा है। इस नदी में ज़ामर क्षेत्र में सोने की खानों से और उलान बतोर के शहर से प्रदूषण आता है जिस से पानी काफ़ी ख़राब रहता है।
मंगोलों का गुप्त इतिहास

सन् १९०८ में [[चीनी भावचित्र|चीनी भावचित्र लिपि]] में लिखी मंगोल भाषा में 'मंगोलों का गुप्त इतिहास' की एक प्रति
मंगोलों का गुप्त इतिहास () मंगोल भाषा की सबसे पुरानी साहित्य कृति है जो आधुनिक काल तक उपलब्ध है। चंगेज़ ख़ान की सन् १२२७ में हुई मृत्यु के बाद यह किसी अज्ञात लेखक द्वारा मंगोल शाही परिवार के लिए लिखी गई थी। माना जाता है कि इसे सबसे पहले प्राचीन मंगोल लिपि में लिखा गया था हालाँकि वर्तमान तक बची हुई इसकी प्रतियाँ सभी चीनी भावचित्रों में या उस से लिप्यान्तरण करके बनी हैं। यह चीनी लिपि में आधारित प्रतियाँ १४वीं शताब्दी में मिंग राजवंश द्वारा 'युआन राजवंश का गुप्त इतिहास' के नाम से मंगोल लिपि से लिप्यान्तरण करके बनवाई गई थी।

'गुप्त इतिहास' चंगेज़ ख़ान के जीवन का सबसे अहम मंगोल-कृत बखान माना जाता है। भाषाविज्ञान के नज़रिए से यह पुरानी मंगोल भाषा पर अध्ययन करने का एक अच्छा स्रोत भी है।
ओरख़ोन नदी

[[सेलेन्गा नदी]] के जलसम्भर का नक़्शा जिसमें ओरख़ोन नदी भी प्रदर्शित है
ओरख़ोन नदी () मंगोलिया के उत्तरी भाग में बहने वाली एक प्रमुख नदी है। यह अरख़ानगई प्रांत के ख़ानगई पर्वतों से शुरू होती है और १,१२४ किमी उत्तर की तरफ़ बहकर सेलेन्गा नदी में विलय कर जाती है, जिसका स्वयं आगे जाकर रूस की बायकल झील में विलय हो जाता है। ओरख़ोन मंगोलिया की सबसे लम्बी नदी है और तूल नदी और तामिर नदी इसकी मुख्य उपनदियाँ हैं।

ओरख़ोन नदी की घाटी की मंगोलिया के इतिहास में अहम भूमिका रही है। इसके किनारे प्राचीन उईग़ुर ख़ागानत की राजधानी ओर्दु बालिक़ () और मंगोल साम्राज्य की प्राचीन राजधानी काराकोरुम () के खँडहर स्थित हैं। इसी नदी के पास ओरख़ोन शिलालेख मिले हैं जो पुरानी तुर्की भाषा के सब से पुराने ज्ञात लेख हैं।
द्रव हिलियम

द्रव अवस्था में स्थित हिलियम को द्रव हिलियम (liquid helium) कहते हैं। मानक दाब पर बहुत कम ताप (लगभग 4K = −269 °C) तक ले जाने पर ही हिलियम द्रव अवस्था में आ पाती है। द्रव हिलियम का उपयोग अतिचालकता प्राप्त करने के लिये किया जाता है, जैसे अतिचालक चुम्बकों के लिये।
द्रव हिलियम एक विचित्र विलक्षण वाला एक असामान्य पदार्थ होता है इसके विचित्र लक्षण निम्न है 
1. द्रव हीलियम एक ही रंग हीन पारदर्शी और उच्च सुवाष्पय होता है।
2. द्रव हीलियम का न तो कोई त्रिक बिंदु होता है और ना ही सामान्य ताप पर इसका कोई गलनांक बिंदु होता है।
3. इसके क्रांतिक ताप, क्रांतिक दाब, बॉयल ताप, व्युत्क्रमण और क्वथनांक क्रमश: 5.25K, 2.26atm, 17K, 34K व 4.25K होते है।
अतिचालक चुम्बक

अतिचालक तारों की कुण्डली से निर्मित विद्युतचुम्बक को अतिचालक चुम्बक (superconducting magnet) कहते हैं। द्रव हिलियम या किसी अन्य शीतलक की सहायता से बहुत कम ताप तक ठण्डा करने से ये तार अतिचालक बन जाते हैं और तब ये चुम्बक अतिचालक चुम्बक बन जाते हैं। अतिचालक चुम्बक २ टेस्ला से अधिक चुम्बकीय क्षेत्र उत्पन्न करने के काम आते हैं। इनमें कम विद्युत ऊर्जा खर्च करके भी अधिक चुम्बकीय क्षेत्र पैदा किया जाता है। इतना अधिक चुम्बकीय क्षेत्र उत्पन्न करने के लिए यदि सामान्य चालकता वाले चुम्बकों का निर्माण किया जाय तो उनका आकार बहुत अधिक होगा और वे बहुत अधिक विद्युत ऊर्जा नष्ट करेंगे। 

अतिचालक चुम्बकों के लिए लगने वाले तार मंहंगे होते हैं। यद्यपि इनमें विद्युत ऊर्जा का क्षय लगभग शून्य होता है फिर भी उन्हें ४ डिग्री केल्विन (-२६९ डिग्री सेल्सियस) या उससे भी कम ताप तक ठण्डा करना पड़ता है जिसके लिए अतिरिक्त ऊर्जा व्यय करनी पड़ती है। इसके अलावा, अतिचालक चुम्बक कुछ विशेष परिस्थितियों में सहसा अपनी अतिचालकता खो देते हैं और सामान्य चालक बन जाते हैं। इसे अतिचालक चुम्बक का 'क्वेंच होना' (quenching) कहते हैं। जैसे ही क्वेंचिंग होता है, इन चुम्बकों के नष्ट होने का संकट पैदा हो जाता है। इससे चुम्बक की रक्षा करने हेतु व्यवस्था करनी पड़ती है।
पेंच नदी

पेंच नदी भारत में मध्य प्रदेश राज्य के छिंदवाड़ा ज़िला की तहसील जुन्नारदेव से लगे सतपुड़ा पर्वत श्रेणी के दक्षिण पठार से इसका उद्गम होता है दक्षिण - पूर्वी सीमा पर इसमें तीव्र मोड़ आता है और यह दक्षिण की ओर मुड़ जाती हैँ। नदी का बहाव तेज होने के कारण बरसात के समय यह नदी उग्र रूप धारण कर लेती हैँ जिससे यह एक बडी नदीयो के समान इसकी भव्यता देखते ही बनती है कुलबेहरा नदी इसकी सहायक नदी हैँ। पेंच नदी परासिया, छिंदवाडा, चौरई के माचागोरा बाँध से होते हुए झिलमीली, चाँद पहुचती है चाँद से कुछ किलोमीटर की दूरी पर कुलबेहरा नदी भी पेंच नदी से मिल जाती हैँ इन दोनो नदीयो के संगम से पेंच नदी का आकार ओर बड़ जाता हैँ आगे यह नदी सिवनी जिला के पेंच राष्ट्रीय उद्यान से होते हुए महाराष्ट्र नागपुर के तोतलाडोह बाँध से होते हुये यह नदी कन्हान नदी में मिल जाती है कन्हान, पेंच तथा बावनथडी वैनगंगा नदी की सहायक नदी है। यह नदी आगे जाकर गोदावरी नदी मे मिल जाती हैँ। इस प्रकार इस नदी पर 2 बाँध बने हुये हैँ।
राधन

राधन ,गाँव भारत में उत्तर प्रदेश प्रांत के कानपुर जिले की तहसील बिल्हौर में स्थित है। राधन की कुल जनसंख्या २०१५ की जनगणना के अनुसार ४००९ आंकी गयी थी। यहाँ की प्रमुख भाषा हिन्दी है। यह क्षेत्र कानपुर शहर और जिले से ४२ किलोमीटर की दूरी पे स्थित है। पास के गाँवों में उत्तरीपुरा,जैसरमऊ, सैबसू, सदिकामऊ, आदि हैं |

यह क्षेत्र गंगा के अधिक नजदीक होनी के कारण कटरी क्षेत्र है, लोग मई-जून के महीनों में कटरी पे कब्जा करना शुरू कर देते हैं |कहा जाता है की राधन और आसपास के लोग कटरी क्षेत्र के लिए मार-धाड़ करते हैं और कई बार तो गोलियां भी चल जाती हैं | आसपास के गाँव जिनमें से सैबसू बहुत ही लड़ाकू गाँव है | यहाँ के किसानो की मुख्य फसल आलू है। किसान को आलू रखने के लिये २ शीत-गृह उपलब्ध हैं। यहाँ से जी॰टी॰ रोड ३ किलो मीटर के आस पास है |गाँव के निवासी दीपक अग्निहोत्री ने बताया कि हमारा गाँव दिन प्रतिदिन हालत से सुधर रहा है और कटरी क्षेत्र कम हो रहा है और शिक्षा के स्तर से आगे बढ़ रहा है, इस गाँव के निवासी दीपक गाँव- गाँव घूमकर बच्चों को शिक्षा के लिए प्रेरित कर रहे हैं |
रॉक गार्डन ऑफ़ चंडीगढ़

रॉक गार्डन ऑफ़ चंडीगढ़ एक शिल्पकृत गार्डन अर्थात् उद्यान है जो भारतीय राज्य चंडीगढ़ में स्थित है। ये मुख्य रूप से नेक चन्द सैनी गार्डन के नाम से भी जाना जाता है। इसका निर्माण नेक चन्द सैनी ने करवाया था। पूर्व में यह इतना बड़ा नहीं था लेकिन वर्तमान में यह लगभग ४० एकड़ में विस्तृत है।

यह सुखना झील के निकट स्थित है। यह उद्यान कूड़े - कर्कट जैसे सिरामिक ,प्लास्टिक बोतलों ,पुरानी चूड़ियों तथा टाइल्स इत्यादि से बनाया गया है।
सेमलिया

सेमलिया नामली (जिला रतलाम) के पास मौजूद मध्यप्रदेश, भारत का एक छोटा गाँव है। यह गाँव नामली से 4 कि॰मी॰ दूर है।

सेमलिया मालवा के 5 सबसे प्राचीन तीर्थो (पंचतीर्थ) में से एक है जिनमे शामिल है सेमलिया, भोपावर, मक्सी, मांडव और वई पार्श्वनाथ। यहाँ १६वें तीर्थंकर श्री शांतिनाथ भगवान की प्रतिमा है।
जरमाइन ब्लैकवुड

जरमाइन ब्लैकवुड (अंग्रेजी :Jermaine Blackwood) (जन्म २० नवम्बर १९९१) एक वेस्टइंडीज क्रिकेट टीम के खिलाड़ी है जिन्होंने अपने टेस्ट क्रिकेट की शुरुआत जून २०१४ में न्यूजीलैंड क्रिकेट टीम के खिलाफ की थी। जबकि एक दिवसीय अंतर्राष्ट्रीय क्रिकेट कैरियर की शुरुआत ४ नवम्बर २०१५ को श्रीलंका क्रिकेट टीम के खिलाफ की थी।

ब्लैकवुड ने अपना पहला शतक इंग्लैंड के खिलाफ २०१५ में बनाया था। २०१६ में इन्हें भारत−वेस्टइंडीज श्रृंखला के लिये चयनित किया गया था।
तंत्रिका शरीर विज्ञान

तंत्रिका शरीर विज्ञान (Neurophysiology) शरीर क्रिया विज्ञान और तंत्रिका विज्ञान की एक शाखा है जो तन्त्रिका तन्त्र के चलन से सम्बन्धित है। इसके अध्ययन में शारिरिक विद्युत का मापन विशेष महत्व रखता है, हालांकि अणुजैविकी और अन्य क्षेत्र भी महत्वपूर्ण हैं।
संतोड़ा खुर्द

संतोड़ा खुर्द एक गांव है जो स्वतंत्र भारत के राजस्थान राज्य और जोधपुर ज़िले तथा ओसियां तहसील में स्थित है। यह गांव इतना बड़ा भी नहीं है। २०११ की राष्ट्रीय जनगणना के अनुसार ८८७ है। संतोड़ा खुर्द गांव का पिन कोड निम्न ३४२०२४ है तथा दूरभाष कोड ०२९२७ है। यहां के लोग ज्यादातर खेती से ही गुजारा करते है क्योंकि ये ग्रामीण क्षेत्र है। गांव में सरकारी विद्यालय तथा निजी विद्यालयों की सुविधा भी है साथ ही गांव में डाकघर भी है। ==निकटतम गांव==
* डिगाड़ी
* संतोड़ा कलां
कार्लोस ब्रेथवेट

कार्लोस रिचर्डो ब्रेथवेट (अंग्रेजी :Carlos Ricardo Brathwaite) (जन्म :१८ जुलाई १९८८) जो मुख्यतः "कार्लोस ब्रेथवेट" के नाम से जाने जाते हैं एक वेस्टइंडीज क्रिकेट टीम के खिलाड़ी हैंं जो कि तीनों प्रारूपों टेस्ट क्रिकेट ,वनडे क्रिकेट तथा २०−२० क्रिकेट में खेलते हैं। इन्होंने टी२० कैरियर की शुरुआत ११ अक्टूबर २०११ में बांग्लादेश टीम के खिलाफ की थी जबकि वनडे क्रिकेट की शुरुआत २५ जुलाई को उसी श्रृंखला में की थी।

ब्रेथवेट विंडीज टीम के एकमात्र ऐसे खिलाड़ी है जिन्होंने टी२० मैच में लगातार ४ गेंदों पर ४ छक्के लगाए हो।

इन्होंने २०१६ में आयोजित किये गए २०१६ आईसीसी विश्व ट्वेन्टी २० के फाइनल मैच में आश्चर्यजनक बल्लेबाजी करते हुए अंतिम ओवर की शुरुआती चार गेंदों पर लगातार चार छक्के लगाकर विंडीज को दूसरी बार टी२० का खिताब दिलाया था।

जनवरी २०१८ में हुई २०१८ इंडियन प्रीमियर लीग की नीलामी में इन्हें सनराइजर्स हैदराबाद ने खरीदा। इससे पहले ये दिल्ली डेयरडेविल्स के लिए खेल चुके है।
बगड़ा

बगड़ा (अंग्रेजी : Bagda) एक छोटा सा गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।

बगड़ा गांव के ज्यादातर लोग खेती पर निर्भर करते हैं इस कारण रोजगार का साधन ही यही है।

यह गाँव काफी छोटा सा है इस कारण इसकी २०११ की भारतीय राष्ट्रीय जनगणना के अनुसार गांव की जनसंख्या मात्र १९९ है।
बगड़ावत नगर

बगड़ावत नगर (अंग्रेजी : Bagdawat Nagar) एक गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।

बगड़ावत नगर गांव के ज्यादातर लोग खेती पर निर्भर करते हैं इस कारण रोजगार का साधन ही यही है।

२०११ की भारतीय राष्ट्रीय जनगणना के अनुसार गांव की जनसंख्या ५०० है।
काला जुनबगला

काला जुनबगला (अंग्रेज़ी: Black bittern, ब्लैक बिटर्न) पूर्वजगत का एक जुनबगला है जो एशिया के गरम (ऊष्णकटिबन्धीय) क्षेत्रों में भारतीय उपमहाद्वीप, चीन, इण्डोनीश्या, ऑस्ट्रेलिया। इत्यादि में पाया जाता है। आमतौर पर यह स्थानीय है लेकिन कुछ उत्तर में रहने वाले काले जुनबगले छोटी दूरियों पर प्रवास करते हैं।

यह इक्सोब्राएकस (Ixobrychus) नामक जुनबगलों के जीववैज्ञानिक वंश की सबसे बड़े आकार की जाति है और ५८ सेमी (२३ इंच) लम्बी हो सकती है। यह अपनी लम्बी गर्दन और लम्बी पीली चोंच से पहचानी जाती है। इसके शिशु गाढ़े ख़ाकी रंग के होते हैं लेकिन बड़े होकर इनका ऊपरी भाग लगभग पूरा काला हो जाता है। गर्दन दाई-बाई ओर से पीली होती है और धड़ का निचला हिस्सा भूरी लकीरो वाला श्वेत होता है।

काले जुनबगले अपने अण्डे सरकंडों वाले दलदली क्षेत्रों में देते हैं जहाँ वे सरकंडों के गुच्छों, झाड़ियों या वृक्षों पर घोंसले बनाते हैं। मादा हर वर्ष तीन से पाँच अण्डे देती है। ज़मीन पर यह छुपकर बिना अधिक ध्वनी करे चलते हैं इसले कम देखे जाते हैं लेकिन उड़ते हुए इनका ऊपर-से-काला नीचे-से-श्वेत शरीर आसानी से पहचाना जाता है। वे कीटों, मछलियों और उभयचरों को आहार बनाते हैं।
शायर हॉल

शायर हॉल () मॉनमाउथ, वेल्स, के केन्द्र में स्थित एक प्रमुख प्रथम ग्रेड सूचीबद्ध इमारत है। इसका निर्माण 1724 में किया गया और पूर्व समय में यह अर्ध-न्यायालयों और क्वार्टर सत्रों (विशेष आवधिक आपराधिक न्यायालय) के लिए केंद्र था। भवन का प्रयोग एक बाजार स्थल के रूप में भी किया गया था। इसका स्वामित्व मॉनमाउथशायर काउंटी काउंसिल के पास है और इसमें अदालत कक्ष 1 को देखने आए आगंतुकों के लिए ऑडियो विजुअल मार्गदर्शिकाएँ हैं। यह वर्तमान में एक पर्यटक सूचना केन्द्र के रूप में प्रयोग में लाया जाता है तथा मॉनमाउथ नगर परिषद के कार्यालय इसी इमारत में हैं। भवन का एक हिस्सा आम-जनता के लिए खुला है।

शायर हॉल और इसके आसपास के क्षेत्र का 2008 में "डॉक्टर हू" क्रिसमस विशेष प्रकरण के लिए इस्तेमाल किया गया था।
उत्तरी युआन राजवंश

उत्तरी युआन राजवंश की (रानी) [[ख़ातून]] मंदूख़​ई, जिन्हें 'बुद्धिमान रानी मंदूख़​ई' कहा जाता है
उत्तरी युआन राजवंश () युआन राजवंश के उन बचे-कुचे भागों को कहते हैं जो अपने सन् १३६८ में चीन से सत्ता-वांछित और निकाले जाने के बाद मंगोलिया वापस चले गए थे। ध्यान रहे कि चीन पर शासन करने वाला युआन राजवंश वास्तव में चीनी जाति का नहीं बल्कि मंगोल जाति का था। १५वीं सदी में दयन ख़ान और मंदूख़​ई ख़ातून ने पूरे मंगोल राष्ट्र को फिर संगठित कर दिया। मंगोलिया में उत्तरी युआन राजवंश को 'चालीस और चार तुमेन' कहा जाता है क्योंकि इसमें चालीस तुमेन पूर्वी मंगोल और चार तुमेन पश्चिमी तुमेन शामिल थे (मंगोल भाषा में 'तुमेन' का मतलब 'दस हज़ार' है)। इस राजवंश के अन्तकाल में मंगोलिया में बौद्ध धर्म का प्रभाव बहुत बढ़ा। १६३५ में मान्छु लोगों के दबाव के कारण इसका अंत हो गया और मान्छुओं ने मंगोलिया, चीन और अन्य क्षेत्रों को अपने अधीन कर लिया।
अनारकली

thumb|250px|अनारकलीकी पेन्टिंग

अनारकली () एक लाहौर, पंजाब (हाल पाकिस्तान) में रहने वाली मुगल काल के दौरान की दासी थीं। बॉलीवुड की फ़िल्म मुग़ल-ए-आज़म में दिखाया गया है कि मुगल बादशाह अकबर द्वारा दो दीवारों के बीच राजकुमार नरुद्दिन सलीम (या सलीम) के साथ अवैध सम्बन्ध होने के लिए जिन्दा चिनवा दिया गया था। साक्ष्य और स्रोतों के अभाव में, अनारकली की कहानी को व्यापक रूप से या तो झूठी या भारी अलंकृत मान लिया जाता है या स्वीकार कर लिया है। फिर भी, उसकी कहानी कई द्वारा पोषित है और कला, साहित्य और सिनेमा में रूपान्तरित किया गया है।
विपसंकेत

वि प संकेत विवरणिका पटल संकेत (बुलेटिन बोर्ड कोड) BBcode है।
विपसंकेत या बुलेटिन बोर्ड कोड एक हल्के मार्कअप भाषा के लिए कई संदेश बोर्डों में पोस्ट स्वरूपित किया है। आमतौर पर उपलब्ध टैग वर्ग कोष्ठक द्वारा संकेत कर रहे हैं ([]) एक खोजशब्द के आसपास है और वे संदेश बोर्ड प्रणाली द्वारा किया जा रहा है एक मार्कअप भाषा में अनुवाद से पहले विश्लेषित कर रहे हैं कि वेब ब्राउज़र को समझते हैं आम तौर पर HTML या XHTML।
विपसंकेत में messageboard सॉफ्टवेयर अंतिम बुलेटिन बोर्ड (UBB) के द्वारा 1998 में शुरू किया गया था। यह है क्यों विपसंकेत कभी कभी UBBCode के रूप में भेजा जाता है।
विपसंकेत उपयोगकर्ताओं को उनके संदेशों को स्वरूपित करने के लिए अनुमति देता है एक सुरक्षित, आसान और अधिक सीमित तरीका प्रदान करने के लिए तैयार किया गया था। इससे पहले, कई संदेश बोर्डों उपयोगकर्ताओं को HTML स्वरूपण, एक पक्ष प्रभाव जिसमें से था कि विकृत HTML के पृष्ठ लेआउट को बाधित कर सकता है, या HTML जावास्क्रिप्ट XSS हमलों के लिए अग्रणी चलाने के लिए इस्तेमाल किया जा सकता है शामिल करने के लिए अनुमति दी। विपसंकेत के कुछ कार्यान्वयन जिस तरह से वे एचटीएमएल है, जो सुरक्षा है कि विपसंकेत द्वारा दिया जा इरादा था नकारना सकता है में विपसंकेत अनुवाद से संबंधित समस्याओं का सामना करना पड़ा है। एक विकल्प के लिए एक अच्छी तरह से लिखा एचटीएमएल फिल्टर (जिनमें से कई आज़ादी से उपलब्ध हैं) है।
हालांकि विपसंकेत की बुनियादी टैग अधिकांश इंटरनेट फोरम सॉफ्टवेयर में समान हैं, वहाँ वर्तमान विपसंकेत के लिए कोई मानक दस्तावेज़ है और वहाँ फलस्वरूप कई असंगत वेरिएंट हैं। कुछ वेरिएंट केस - संवेदी हैं, जबकि दूसरों को नहीं कर रहे हैं। कुछ वेरिएंट टैग जो HTML, ASP, PHP, SQL और अन्य मार्कअप भाषाओं और प्रोग्रामिंग भाषाओं के स्वरूपण पर प्रकाश डाला है। हालांकि बी.बी. कोड्स एक सीएसएस कोड प्रारूप में अनुवाद नहीं है। एक सीएसएस कोड एक मजबूत कोड प्रकार इसे तोड़ने के बिना किसी भी वेबसाइट स्वरूपण में स्वरूपित करने के लिए अनुमति देता है।


कुछ मंचों [टैग] पृष्ठभूमि का उपयोग करने के लिए अनुमति दे सकता है। यह इसी तरह [आइएमजी] टैग के लिए प्रयोग किया जाता है और एक छवि फ़ाइल नाम के साथ पोस्ट पृष्ठभूमि के रूप में प्रदर्शित करने के लिए इस्तेमाल किया जाना चाहिए।
कई संदेश बोर्डों कैसे विपसंकेत के अपने खुद वेरिएंट का उपयोग करने पर जानकारी के साथ एक अक्सर पूछे जाने वाले प्रश्न शामिल हैं। इसके अलावा, कुछ बुलेटिन बोर्ड प्रणाली प्रशासकों को अपने स्वयं के कस्टम विपसंकेत को परिभाषित करने के लिए अनुमति देते हैं। यह आमतौर पर उन्हें पूछ विपसंकेत मार्कअप (चर वाइल्डकार्ड / का उपयोग करने के लिए कोड के उपयोगकर्ता अनुकूलन भागों का संकेत) निर्दिष्ट करें और फिर XHTML के प्रतिस्थापन जो विपसंकेत के लिए प्रतिस्थापित किया जाएगा संकेत किया जाता है।
विपसंकेत के वेब 2.0 प्रगति [यूट्यूब], [फेसबुक] और [स्काइप] टैग के रूप में नए टैग की असामान्य घटना को देखता है।
राजनीति विज्ञान

राजनीतिशास्त्र (Rājanītiśāstra) वह विज्ञान है जो मानव के एक राजनीतिक और सामाजिक प्राणी होने के नाते उससे संबंधित राज्य और सरकार दोनों संस्थाओं का अध्ययन करता है।।

राजनीति विज्ञान अध्ययन का एक विस्तृत विषय या क्षेत्र है। राजनीति विज्ञान में ये तमाम बातें शामिल हैं:
राजनीतिक चिन्तन, राजनीतिक सिद्धान्त, राजनीतिक दर्शन, राजनीतिक विचारधारा, संस्थागत या संरचनागत ढाँचा, तुलनात्मक राजनीति, लोक प्रशासन, अन्तरराष्ट्रीय कानून और संगठन आदि।
मॉनमाउथ मेथोडिस्ट चर्च

right|thumb|220px|मॉनमाउथ मेथोडिस्ट चर्च
मॉनमाउथ मेथोडिस्ट चर्च मॉनमाउथ, दक्षिण-पूर्व वेल्स में स्थित एक ईसाई धर्म के सम्प्रदाय मेथोडिज़्म का गिरजाघर है। यह गिरजाघर इमारतों के बीच सेंट जेम्स स्ट्रीट से काफी पीछे स्थित है। इसका डिजाइन जॉर्ज वॉन मेडोक्स ने तैयार किया था व इसका निर्माण 1837 में हुआ। यह अभी भी अपनी मूल दीर्घाओं, ऑर्गन लॉफ्ट और परिष्कृत व्यासपीठ को बरकरार रखे हुए है। गिरजाघर की इमारत यूनाइटेड किंगडम की ग्रेड द्वितीय सूचीबद्ध इमारत है तथा मॉनमाउथ हेरिटेज ट्रेल की 24 इमारतों में से एक है।
पहर

अंगूठाकार|सामय्

पहर भारत, पाकिस्तान, नेपाल और बंगलादेश में इस्तेमाल होने वाली समय की एक इकाई है। भारत में यह उत्तर भारत के क्षेत्र में अधिक प्रयोग होती है। एक २४ घंटे के दिन में ८ पहर होते हैं, यानि एक पहर औसतन ३ घंटों के बराबर होता है।
किंग्स हेड होटल

किंग्स हेड होटल ग्लेनडोवर स्ट्रीट, एजिननकोर्ट स्क्वायर, मॉनमाउथ, वेल्स में स्थित एक होटल है, जिसकी इमारत यूनाइटेड किंगडम की ग्रेड द्वितीय सूचीबद्ध इमारतों में से एक है। होटल नगर परिषद के कार्यालय शायर हॉल के सामने स्थित है। इसका निर्माण सत्रहवीं सदी के मध्य में हुआ था और मॉनमाउथ में एक प्रमुख सराय के रूप में प्रसिद्धरूप से 1645 में इसका इंग्लैंड के चार्ल्स प्रथम द्वारा दौरा किया गया था। इसकी इमारत का मुहार काले व सफेद रंगो से रंजित पत्थरों से बना हुआ है। वर्तमान समय में होटल जे डी वेदरस्पून पब श्रृंखला का हिस्सा है तथा मॉनमाउथ हेरिटेज ट्रेल में सूचीबद्ध 24 इमारतों में से एक है।

वर्ष 2011 से होटल शहर के स्थानीय क्रिकेट क्लब मॉनमाउथ क्रिकेट क्लब को प्रायोजित करता है। यहाँ एक दीवार पर क्लब की फ्रेम में लगी कमीज़ और नोटिसबोर्ड है, तथा क्लब अपनी मासिक बैठकों को पब में आयोजित करता है।
उर्स

दक्षिण एशिया में उर्स (अरबी: عرس, शाब्दिक "शादी"), आमतौर पर किसी सूफी संत की पुण्यतिथि पर उसकी दरगाह पर वार्षिक रूप से आयोजित किये जाने वाले उत्सव को कहते हैं। दक्षिण एशियाई सूफी संत मुख्य रूप से चिश्तिया कहे जाते हैं और उन्हें अल्लाह का प्रेमी समझा जाता है। उर्स की रस्मों को आम तौरपर दरगाह के संरक्षक या उस सिलसिला के मौजूदा शेख द्वारा निभाया जाता है। उर्स के उत्सव में हम्द, नाट तथा कव्वाली संगीतों का गायन गायन भी शामिल होता है। अक्सर उर्स के समय दरगाह के आसपास में भोजन, बाज़ार और विभिन्न प्रकार के मेले भी आयोजित करवाये जाते हैं।

समय के साथ, उर्स के अवसर पर दरगाहों में पर श्रद्धालुओं की उपस्थिति में दरवेशों और शेखों के संगीतमय गीतों ने कव्वाली और काफ़ी जैसी संगीत शैलियों को जन्म दिया, जिसमें सूफी काव्यों को संगीत के साथ किसी मुर्शिद को भेंट के रूप में गाया जाता है। आज वे पूरे भारतीय उपमहाद्वीप में संगीत और मनोरंजन का एक लोकप्रिय रूप बन गए हैं।

अजमेर में दरगाह शरीफ में मोइनुद्दीन चिश्ती के उर्स पर हर साल 400000 से अधिक श्रद्धालु शिरकत करते हैं।
महमूद काश्गरी

अंगूठाकार
महमूद काश्गरी () ११वीं सदी ईसवी के काल में तुर्की भाषाओँ के एक विद्वान और कोशकर्मी (शब्दकोष निर्माता) थे। वे मध्य एशिया के काश्गर शहर के निवासी थे। उन्होंने १०७४ ईसवी में तुर्की भाषाओँ का पहला सम्पूर्ण शब्दकोश तैयार किया, जिसका नाम 'दीवान-उ-लुग़ात​-उत-तुर्क' था। यह उन्होंने बग़दाद के अरब ख़लीफ़ाओं के लिए बनाया जो तुर्की लोगों के नए सहयोगी बन गए थे। इसमें कई शैलियों की पुरानी तुर्की रुबाईयाँ लिखी हुई हैं और तुर्क लोगों के निवास क्षेत्रों का सबसे पहला ज्ञात नक़्शा भी है। यह नक़्शा इस्तानबुल में तुर्की के राष्ट्रीय संग्रहालय में रखा हुआ है।
मॉनमाउथ बैपटिस्ट चर्च

right|thumb|220px|मॉनमाउथ बैपटिस्ट चर्च 
मॉनमाउथ बैपटिस्ट चर्च मोंक स्ट्रीट, मॉनमाउथ, मॉनमाउथशायर, दक्षिण पूर्व वेल्स में स्थित है। चर्च की वर्तमान इमारत का निर्माण 1907 में हुआ था, परन्तु बैपटिस्ट जनसमूह 1818 में ही गठित हों चुका था। गिरजाघर के निवर्तमान पादरी जोनाथन ग्रीव्स हैं।
दक्षिण कोसल

अंगूठाकार|400px|दक्षिण कोसल, 375 ई
दक्षिण कोसल, प्राचीन भारत के एक क्षेत्र विशेष को कहते थे जो वर्तमान छत्तीसगढ़ तथा पश्चिमी उड़ीसा कहलाता है।
अग्नि पंचम

अग्नि पंचम (अग्नि-५) भारत की अन्तरमहाद्वीपीय बैलिस्टिक प्रक्षेपास्त्र है। इसे रक्षा अनुसंधान एवं विकास संगठन ने विकसित किया है। यह अत्याधुनिक तकनीक से बनी 17 मीटर लंबी और दो मीटर चौड़ी अग्नि-५ मिसाइल परमाणु हथियारों से लैस होकर 1 टन पेलोड ले जाने में सक्षम है। 5 हजार किलोमीटर तक के दायरे में इस्तेमाल की जाने वाली इस मिसाइल में तीन चरणों का प्रोपल्शन सिस्टम लगाया गया है। इसे हैदराबाद की प्रगत (उन्नत) प्रणाली प्रयोगशाला (Advanced Systems Laboratory) ने तैयार किया है।

इस मिसाइल की सबसे बड़ी खासियत है MIRV तकनीक यानी एकाधिक स्वतंत्र रूप से लक्षित करने योग्य पुनः प्रवेश वाहन (Multiple Independently targetable Re -entry Vehicle）， इस तकनीक की मदद से इस मिसाइल से एक साथ कई जगहों पर वार किया जा सकता है, एक साथ कई जगहों पर गोले दागे जा सकते हैं, यहां तक कि अलग-अलग देशों के ठिकानों पर एक साथ हमले किए जा सकते हैं।

अग्नि 5 मिसाइल का इस्तेमाल बेहद आसान है। इसे रेल सड़क हो या हवा, कहीं भी इस्तेमाल किया जा सकता है। देश के किसी भी कोने में इसे तैनात कर सकते हैं जबकि किसी भी प्लेटफॉर्म से युद्ध के दौरान इसकी मदद ली जा सकती हैं। यही नहीं अग्नि पांच के लॉन्चिंग सिस्टम में कैनिस्टर तकनीक का इस्तेमाल किया गया है। इस की वजह से इस मिसाइल को कहीं भी बड़ी आसानी से ट्रांसपोर्ट किया जा सकता है, जिससे हम अपने दुश्मन के करीब पहुंच सकते हैं। अग्नि 5 मिसाइल की कामयाबी से भारतीय सेना की ताकत कई गुना बढ़ जाएगी क्योंकि न सिर्फ इसकी मारक क्षमता 5 हजार किलोमीटर है, बल्कि ये परमाणु हथियारों को भी ले जाने में सक्षम है।

अग्नि-5 भारत की पहली अंतर महाद्वीपीय यानी इंटरकॉन्टिनेंटल बालिस्टिक मिसाइल है। अग्नी-5 के बाद भारत की गिनती उन 5 देशों में हो गई है जिनके पास है इंटरकॉन्टिनेंटल बालिस्टिक मिसाइल यानी आईसीबीएम है। भारत से पहले अमेरिका, रूस, फ्रांस और चीन ने इंटर-कॉन्टिनेंटल बालिस्टिक मिसाइल की ताकत हासिल की है.
ये करीब 10 साल का फासला है जब भारत की ताकत अग्नि-1 मिसाइल से अब अग्नि 5 मिसाइल तक पहुंची है। 2002 में सफल परीक्षण की रेखा पार करने वाली अग्नि-1 मिसाइल- मध्यम रेंज की बालिस्टिक मिसाइल थी। इसकी मारक क्षमता 700 किलोमीटर थी और इससे 1000 किलो तक के परमाणु हथियार ढोए जा सकते थे। फिर आई अग्नि-2, अग्नि-3 और अग्नि-4 मिसाइलें. ये तीनों इंटरमीडिएट रेंज बालिस्टिक मिसाइलें हैं। इनकी मारक क्षमता 2000 से 3500 किलोमीटर है। और अब भारत का रक्षा अनुसंधान और विकास संगठन यानी डीआरडीओ परीक्षण करने जा रहा है अग्नि-5 मिसाइल का। अग्नी-5 पाँच का छठा परिक्षण 3 जून 2018 को प्रातः 9 बजकर 48 मिनट पर किया गया। 

जहां तक भारत की पहली अंतर महाद्वीपीय बालिस्टिक मिसाइल अग्नि-5 की खूबियों का सवाल है। तो ये करीब एक टन का पे-लोड ले जाने में सक्षम होगा। खुद अग्नि-5 मिसाइल का वजन करीब 50 टन है। अग्नि-5 की लंबाई 17 मीटर और चौड़ाई 2 मीटर है। अग्नि-5 सॉलिड फ्यूल की 3 चरणों वाली मिसाइल है। आज जब ओडिशा तट के व्हीलर आईलैंड से भारत की पहली इंटर कॉन्टिनेन्टल बालिस्टिक मिसाइल का परीक्षण किया जाएगा तो डीआरडीओ के प्रमुख डॉ॰ वी. के. सारस्वत समेत तमाम आला मिसाइल वैज्ञानिक मौजूद रहेंगे.
अग्नि-5 में RING LASER GYROSCOPE यानि RLG तकनीक का इस्तेमाल किया गया है। भारत में ही बनी इस तकनीक की खासियत ये हैं कि ये निशाना बेहद सटीक लगाती है।

अगर सबकुछ ठीक से हुआ तो अग्नि-5 को 2014 से भारतीय सेना में शामिल कर दिया जाएगा। यही नहीं चीनी मिसाइल डोंगफेंग 31A को अग्नि-5 से कड़ी टक्कर मिलेगी क्योंकि अग्नि-5 की रेंज में चीन का सबसे उत्तरी शहर हार्बिन भी आता है जो चीन के डर की सबसे बड़ी वजह है।
ख़कासिया

right|thumb|180px
ख़कासिया गणतंत्र () गणतंत्र का दर्जा रखने वाला रूस का एक राज्य है। यह दक्षिण-मध्य साइबेरिया क्षेत्र में स्थित है। इसकी राजधानी अबाकान () नामक शहर है। इस गणतंत्र का नाम ख़कास नामक तुर्की जाति पर पड़ा है और यहाँ रूसी भाषा के साथ-साथ ख़कास भाषा को भी सरकारी मान्यता प्राप्त है।

खाकास स्वशासित प्रदेश जिसकी स्थापना १९३० में की गई थी। यह मध्य साइबेरिया में क्रास्नायार्स्क प्रदेश के आगे उत्तरपूर्व स्थित २३,९७३ वर्गमील का भूभाग है। केमेरोवा और ओरियो के स्वशासित प्रदेश इसके दक्षिण ओर केमेरोवा प्रदेश पश्चिम में हैं। इसमें येनिसे नदी की सहायिका अबाकान नदी बहती है और आगे चल कर भिनुसिंस्क काठे से गुजरती हुई इसकी पूर्वी सीमा निर्धारित करती है। इस प्रदेश का ६० प्रतिशत भूभाग टैगा वन्य प्रदेश है। लकड़ी नदी द्वारा बहाकर अबाकान पहुँचाया जाता है वहाँ अनेक आरा मिलें हैं। काँठे के भीतर भेंड़ और दुग्ध पशुपालन होता है। पहले भिनुसिंस्क के काँठे में घोड़े आदि पशु स्वतंत्र विचरण किया करते थे। किंतु अब वहाँ गेहूँ, जौ और जई की खेती होती है। यहाँ के ५२ प्रतिशत तुर्क-मंगोल संकर जाति के खाकासी लोग हैं जो किसी समय घुमंतू थे।
एसी/डीसी

एसी/डीसी () एक ऑस्ट्रेलियाई रॉक बैंड है जिसे १९७३ में माल्कॉम और एन्गुस यंग भाइयों ने बनाया था और जो अंत तक मुख्य सदस्य बने रहे। मुख्यतः हार्ड रॉक श्रेणी के इस बैंड को हेवी मेटल श्रेणी का रचेता भी कहा जाता है परन्तु वे स्वयं को हमेशा केवल "रॉक एंड रोल" श्रेणी का बैंड ही कहते आए है। आज की तारीख तक यह अबतक के सर्वाधिक कमाई वाले बैंडों में से एक है। १७ फ़रवरी १९७५ में अपना पहला अल्बम "हाई वोल्टेज" रिलीज़ करने से पूर्व एसी/डीसी के सदस्यों में काफ़ी बदलाव किया गया। १९७७ तक सदस्यता स्थिर रही पर अंत में बास वादक मार्क इवांस को क्लिफ़ विलियम्स से बदल दिया गया और अल्बम "पावरेज" रिलीज़ किया गया। अल्बम "हाइवे टू हेल" की रिकॉर्डिंग के कुछ माह पश्च्यात ही मुख्य गायक और गीतकार बोन स्कॉट शराब के भारी नशे के चलते १९ फ़रवरी १९८० को चल बसे। समूह ने इस घटना के बाद स्वंय को बंद करने का विचार किया परन्तु स्कॉट के माता-पिता ने उन्हें नए गायक को शामिल कर आगे बढ़ने का सुझाव दिया। पूर्व जोर्डी बैंड के गायक ब्रायन जॉनसन को स्कॉट की जगह शामिल कर लिया गया। उस वर्ष बैंड ने अपना सर्वाधिक बिक्री वाला व अबतक का किसी कलाकार द्वारा तिसरा सर्वाधिक बिक्री वाला अल्बम "बैक इन ब्लैक" रिलीज़ किया।

बैंड का अगला अल्बम "फॉर दोज़ अबाउट तू रॉक वि सेलूट यु" था जो उनका पहला अल्बम था जो अमेरिका में प्रथम क्रमांक पर पहुँचने में सफल रहा।
काराख़ानी ख़ानत

thumb|230px|१००० ईसवी में काराख़ानी ख़ानत
अर्सलान ख़ान द्वारा ११२७ में आज़ान के लिए बनवाई गई [[बुख़ारा]] की कलयन मीनार
काराख़ानी ख़ानत () मध्यकाल में एक तुर्की क़बीलों का परिसंघ था जिन्होंने मध्य एशिया के आमू-पार क्षेत्र और कुछ अन्य भूभाग में ८४० से १२१२ ईसवी तक अपनी ख़ानत (साम्राज्य) चलाई। इसमें कारलूक, यग़मा, चिग़िल​ और कुछ अन्य क़बीले शामिल थे जो पश्चिमी तियान शान और आधुनिक शिनजियांग इलाक़ों के रहने वाले थे। काराख़ानियों ने मध्य एशिया में ईरानी मूल के सामानी साम्राज्य का ख़ात्मा कर दिया और इसके बाद मध्य एशिया में तुर्की-भाषियों का अधिक बोलबाला रहा। काराख़ानी दौर में ही महमूद काश्गरी ने अपनी प्रसिद्ध 'दीवान-उ-लुग़ात​-उत-तुर्क' नामक तुर्की भाषा के कोष की रचना की।
चुय नदी

[[तोकमोक]] शहर के पास चुय नदी का एक नज़ारा
चुय नदी () उत्तरी किरगिज़स्तान और दक्षिणी काज़ाख़​स्तान में बहने वाली १,०६७ किमी (६६३ मील) लम्बी एक नदी है। यह किरगिज़स्तान की सबसे लम्बी नदियों में से एक है। किरगिज़स्तान के उत्तरतम प्रांत, चुय ओब्लास्त, का नाम इसी नदी पर रखा गया है। किरगिज़स्तान की राजधानी बिश्केक इसी नदी की एक उपनदी के किनारे बसी हुई है।
सुली प्रुधोम

right|thumb|300px|सुली प्रुधोम
सुली प्रुधोम (1839 --1907) फ्रांसीसी कवि और निबंधकार थे। 1901 में साहित्य में नोबेल पुरस्कार प्राप्त करने वाले प्रथम व्यक्ति थे।
राउडी राठौर

राउडी राठौर () एक भारतीय फ़िल्म है जिसका निर्देशन प्रभू देवा द्वारा व निर्माण संजय लीला भंसाली और रोनी स्क्रूवाला द्वारा किया गया है। फ़िल्म में अक्षय कुमारएक बहादुर पुलिस एएसपी विक्रम सिंह राठौड़ और एक चोर शिव की दोहरी भूमिका में सोनाक्षी सिन्हा के साथ है। फ़िल्म का चित्रीकरण १० अगस्त २०११ को शुरू हुआ और इसे १ जून २०१२ को रिलीज़ किया गया। यह तेलगू फ़िल्म "विक्रमार्कुदु" की पुनार्निर्मिति है।
बीदरी

thumb|बीदरी

बीदरी एक लोककला है जो की कर्नाटक के बीदर शहर से शुरु हुआ था। और बाद मे धीरे-धीरे इस कला का उपयोग आन्ध्र प्रदेश के हैदराबाद शहर मे भी होने लगा। 
एक धातु हस्तशिल्प कि 14वीं सदी में बीदर, कर्नाटक, में उत्पन्न बीदर है, बहमनी सुल्तानों के शासन के दौरान शब्द 'Bidriware' बीदर, जो अभी भी निर्माण के लिए मुख्य केंद्र है की बस्ती से निकलती है द्वितीय metalware [प्रशस्ति पत्र की जरूरत]. इसके हड़ताली जड़ना कलाकृति के लिए कारण, Bidriware भारत की एक महत्वपूर्ण निर्यात हस्तशिल्प और धन के एक प्रतीक के रूप में बेशकीमती है। धातु इस्तेमाल किया शुद्ध चांदी की पतली शीट के साथ एक काला मिश्र धातु जस्ता और तांबा जड़ा है।
thumb|इस पात्र का उपयोग मुख्यता पुराने जमाने मे मदिरा भंडारण के लिये किया जाता था।
thumb|यह हुक्का का फर्श है और इस पर बीदरी कला उपयोग किता गया है।
मश्क़

thumb|230px|मश्क़ों के साथ भिश्ती
मश्क़ भारत, पाकिस्तान, नेपाल और बंगलादेश में एक पारम्परिक पानी और अन्य द्रव्यों को ले जाने वाली चमड़े की थैली का नाम होता है। यह चमड़ा अक्सर बकरी की ख़ाल का बनता है जिसे जलरोधक बनाया गया हो, यानि जिसकी ऐसे तेल या रोग़न से मालिश की गई हो जो उसमें से पानी चूने से रोक सके। मश्क़ अलग-अलग आकारों में आया करते थे। छोटी मश्क़ों हाथ में उठाई जाती थीं और उनमें शराब जैसे द्रव्य रखे जाते थे, जबकि बड़ी मश्क़ें कंधे पर तंगी जाया करती थीं और उनमें पानी ले जाया जाता था। मश्क़ों में एक ही तंग-सा मूंह हुआ करता था।

बड़ी मश्क़ ले जाने वालों को 'माश्क़ी' कहा जाता था और अक्सर 'भिश्ती' नामक जाति के लोग मश्क़ों में पानी ले जाया करते थे। भारतीय उपमहाद्वीप में ज़बरदस्त गरमी पड़ती है इसलिए मश्क़ से पानी पिलाने और देने वालों का यह नाम फ़ारसी के 'बहिश्त' () शब्द पर पड़ा, जिसका मतलब 'स्वर्ग' होता है, क्योंकि इस पानी से गरमी में तप रहे लोगों, पशुओं और पौधों को स्वर्ग जैसे ठंडक पहुँचती थी।
सेंट मैरी प्रायरी चर्च

right|thumb|220px|सेंट मैरी प्रायरी चर्च
सेंट मैरी प्रायरी चर्च () व्हाइटक्रॉस स्ट्रीट, मॉनमाउथ, मॉनमाउथशायर, दक्षिण पूर्व वेल्स, में स्थित एक ईसाई धर्म के एंग्लिकन सम्प्रदाय का गिरजाघर है। गिरजाघर 1075 में एक बेनेडिक्टाइन प्रायरी के रूप में निर्मित किया गया था। प्रायरी गिरजाघर एक ब्रेटन मूल के कुलीन जन और भिक्षु विदेनोक ने बनवाई थी, जो 1075 में मॉनमाउथ के लार्ड बन गए थे। वर्तमान गिरजाघर 18वीं और 19वीं सदियों के बीच बना था। गिरजाघर का आंतरिक हिस्सा 1882 के समय का है और मूलतः 1,000 लोगों को समायोजित करने के लिए डिज़ाइन किया गया था, लेकिन कई आसन अब निकाल दिए गए हैं। परिसर में दो चैपल भी हैं, लेकिन ये बाद के परिवर्धन हैं। गिरजाघर 4 जनवरी 1974 से यूनाइटेड किंगडम की ग्रेड प्रथम सूचीबद्ध इमारत है तथा मॉनमाउथ हेरिटेज ट्रेल की 24 साइटों में से एक है।
सिवोई थिएटर

सिवोई थिएटर एक नाटकघर जो चर्च स्ट्रीट, मॉनमाउथ, मॉनमाउथशायर, दक्षिण पूर्व वेल्स में स्थित है। नाटकघर को वर्ष 1928 में परंपरागत शैली में पुर्नसुसज्जित किया गया था और यह प्रसिद्धरूप से वेल्स में सबसे पुराना कार्यकरण थिएटर स्थल है। इस नाटकघर की 360 सीटों की क्षमता है और निवर्तमान समय में यह एक चैरिटेबल ट्रस्ट द्वारा संचालित होता है। इसकी इमारत यूनाइटेड किंगडम की ग्रेड द्वितीय* सूचीबद्ध घोषित इमारतों में से एक है। इसक साथ ही यह मॉनमाउथ हेरिटेज ट्रेल की 24 इमारत में से भी एक है।

निजी तौर पर इसका स्वामित्व मॅक-टॅगर्ट परिवार के पास है। मॅक-टॅगर्ट बीटी डेविस के वंशज हैं, जो एक बार दक्षिण वेल्स और दक्षिण पश्चिम इंग्लैंड में 19 सिनेमाघरों के स्वामी थे। यह एक चैरिटेबल ट्रस्ट मॉनमाउथ सिवोई ट्रस्ट को पट्टे पर दी हुई है। स्थल को कोई सरकारी आर्थिक सहायता प्राप्त नहीं है व इसे प्रति वर्ष चलाने के 50,000 पाउंड की लागतआती है।
किर्गिज़स्तान के प्रांत

thumb|300px|किर्गिज़स्तान के प्रांत और स्वतन्त्र शहर (संख्यांक तालिका से मिलाएँ)
किर्गिज़स्तान सात प्रान्तों में बंटा हुआ है जिन्हें किर्गिज़स्तान में 'ओब्लास्त' () बुलाया जाता है। किर्गिज़स्तान की राजधानी बिश्केक प्रशासनिक रूप से एक स्वतन्त्र शहर (किरगिज़ भाषा में шаар या 'शार') का दर्जा रखती है, लेकिन साथ-ही-साथ चुय प्रांत की राजधानी भी है। ओश का शहर भी एक स्वतन्त्र शहर ('शार') का दर्जा रखता है। किर्गिज़स्तान के प्रान्तों के ज़िलों को रायोन () बुलाया जाता है।
सुलयमान पहाड़

[[किर्गिज़स्तान]] का सुलयमान पर्वत
सुलयमान पर्वत पर [[मुग़ल साम्राज्य|मुग़ल सम्राट]] [[बाबर]] द्वारा १५१०ई में बनवाई मस्जिद
पर्वत से [[ओश]] शहर का नज़ारा
सुलयमान पहाड़ (), जिसे तख़्त​-ए-सुलयमान और सुलयमान चट्टान भी कहते हैं, किर्गिज़स्तान के ओश शहर के पास स्थित एक पहाड़ है। यह मध्य एशिया की मशहूर फ़रग़ना वादी के मैदानी इलाक़े में दूर तक इकलौता पहाड़ होने से और भी महान दिखता है। हज़ारों साल से यह पहाड़ पूज्य रहा है और आज यह एक मान्य विश्व धरोहर स्थल है।
बालासगून

thumb|230px|बुराना बुर्ज
बालासगून () मध्य एशिया के किरगिज़स्तान क्षेत्र में एक प्राचीन सोग़दाई शहर था। यह चुय वादी में किरगिज़स्तान की आधुनिक राजधानी बिश्केक और इसिक कुल झील के बीच स्थित था। शुरू में यहाँ सोग़दाई भाषा बोली जाती थी, जो एक ईरानी भाषा थी। १०वीं सदी ईसवी के बाद यह काराख़ानी ख़ानत की राजधानी बना जो तुर्की भाषी था जिस से यहाँ की स्थानीय भाषा धीरे-धीरे बदलकर तुर्की हो गई।

१२वीं सदी में इसपर कारा-ख़ितान ख़ानत का क़ब्ज़ा हो गया और फिर सन् १२१८ में फैलते हुए मंगोल साम्राज्य ने इस क्षेत्र पर अपना अधिकार कर लिया। मोंगोलों ने इसका नाम बदलकर गोबालिक () कर दिया, जिसका मतलब मंगोल भाषा में 'सुन्दर शहर' था। मंगोल जीत के बाद इस शहर का महत्व घटने लगा। अब यहाँ बहुत से खँडहर हैं जिन्हें देखने के लिए सैलानी आया करते हैं। यहाँ का बुराना बुर्ज () मशहूर है, जो कभी १३८ फ़ुट (४६ मीटर) लम्बा था लेकिन भूकम्पों में इसके हिस्से गिरने से केवल ७९ फ़ुट (२४ मीटर) रह गया है। यहाँ नेस्टोरी शाखा के ईसाई भी रहते थे जिनका टूटता हुआ कब्रिस्तान भी यहीं मौजूद है। तुर्की भाषा के प्रसिद्ध 'कूतादगू बिलिग' () नामक ग्रन्थ के रचियता, युसुप ख़ास हाजिब, भी बालासगून शहर में पैदा हुए थे।
परेड हाउस

परेड हाउस () एक इमारत है जो मोंक स्ट्रीट, मॉनमाउथ, मॉनमाउथशायर, दक्षिण पूर्व वेल्स में स्थित है। इमारत का निर्माण 18 वीं शताब्दी में हुआ था और इसमें तीन मंजिलें हैं। 15 अगस्त 1974 को परेड हाउस को यूनाइटेड किंगडम की ग्रेड द्वितीय सूचीबद्ध इमारत घोषित किया गया था। इमारत पहले 1801 में एक इन (सराय) थी जिसका नाम था हार्प इन और इसमें दो वासगृह थे।

1915 में प्रथम विश्व युद्ध के दौरान इमारत और इसके मैदान का प्रयोग रेड क्रॉस ऑक्ज़िलरी हॉस्पिटल के रूप में किया गया, जिसमें ठीक हो रहे घायल सैनिकों का ध्यान रखा जाता था। लोकोपकारक आर्नाट अस्पताल के प्रमुख परोपकारी थे। 1915 और 1919 के बीच अस्पताल में कुल 1422 रोगियों का इलाज किया गया था। निवर्तमान समय में इमारत का प्रयोग आवासीय और देखभाल घर के तौर पर हों रहा है।
हाउ टू ट्रेन यौर ड्रैगन

हाउ टू ट्रेन यौर ड्रैगन () २०१० में बनी कंप्यूटर-एनिमेटेड ३डी फ़िल्म है जिसका निर्माण ड्रीमवर्क्स एनीमेशन द्वारा किया गया है। यह २००३ में छपी इसी नाम की पुस्तक पर आधारित है। फ़िल्म का निर्देशन क्रिस सैंडर्स और डीन डेब्लोईस द्वारा किया गया है। इसमें जे बरुचेल, जेरार्ड बटलर, क्रेग फर्ग्युसन, अमेरिका फरेरा, जोनाह हिल, टी.जे मिलर, क्रिस्टिन वीग और क्रिस्टोफ़र मिनट्स-प्लासी की आवाज़ शामिल है।

फ़िल्म की कहानी मृथक वाइकिंग विश्व में शुरू होती है जहां एक नौ जवान वाइकिंग हिकप एक पारंपरिक ड्रैगन शिकारी बनना चाहता है। आखिर में एक ड्रैगन को पकड़ने के बाद वह उसे मारने की जगह उससे दोस्ती कर लेता है।

फ़िल्म को २६ मार्च २०१० को सकारात्मक समीक्षा के साथ रिलीज़ किया गया था। फ़िल्म ने विश्वभर $५०० मिलियन का व्यवसाय किया और यह ड्रीमवर्क्स की अमेरिका व कनाडा में पांचवी सर्वाधिक सफल फ़िल्म बन गई ("श्रेक" फ़िल्म शृंखला के पीछे)। इसे 83वे अकादमी पुरस्कार समारोह में सर्वश्रेष्ठ एनिमेटेड फ़िल्म, सर्वश्रेष्ठ ध्वनि के लिए नामांकन प्राप्त हुआ था।

२०१४ में, एक अगली कड़ी जारी की गई है। हाउ टू ट्रेन यौर ड्रैगन २।
कादम्बिनी

कादम्बिनी हिन्दुस्तान टाइम्स समूह की एक सामाजिक व साहित्यिक पत्रिका है जो नई दिल्ली से प्रकाशित होती है।

सन् १९६० में शुरू हुई कादम्बिनी पत्रिका बीते पांच दशक से निरंतर हिंदी जगत में एक खास मुकाम बनाए हुए हैं। संस्कृति, साहित्य, कला, सेहत जैसे विषयों पर सुरुचिपूर्ण सामग्री की प्रभावी प्रस्तुति इसकी पहचान। पत्रिका में संवेदना, सरोकार और स्वस्थ मनोरंजन की सुगंध के साथ-साथ जिंदगी को बेहतर बनाने का हौसला है। किशोर वय से लेकर बड़े-बुजुर्गों तक, हर किसी के लिए पठनीय।
द प्रिंस ऑफ़ इजिप्ट

द प्रिंस ऑफ़ इजिप्ट () १९९८ में बनी अमेरिकी एनिमेटेड संगीत ड्रामा फ़िल्म है। यह ड्रीमवर्क्स द्वारा पारंपरिक तरीके से निर्मित पहली एनीमेशन फ़िल्म है। यह एक्सोडस की पुस्तर पर आधारित है व मोसेस के जीवन की कहानी बयां करती है जो इजिप्ट के एक राजकुमार से किस तरह इज़राइल के बच्चों को इजिप्ट से बाहर ले गया। फ़िल्म का निर्देशन ब्रेंडा चैपमैन, सिमोन वेल्स और स्टीव हिक्नर ने किया था। फ़िल्म में स्टीफन श्वार्त्ज़ द्वारा लिखित व हांस ज़िमर द्वारा ध्वनित गीत शामिल है। फ़िल्म में हॉलीवुड के कई दिग्गज अभिनेताओं की आवाज़ शामिल है।

फ़िल्म को "व्हेन यु बिलीव" गीत के लिए १९९९ के अकादमी पुरस्कार में सर्वश्रेष्ठ नया गीत और सर्वश्रेष्ठ ध्वनि के लिए नामांकन मिला था। इसका पॉप संस्करण समारोह के दौरान व्हिटनी होस्टन और मारिया केरी ने गाया था।

फ़िल्म को सिनेमाघरों में १८ दिसम्बर १९९८ को रिलीज़ किया गया था। इसने विश्व भर में $२१८,६१३,१८८ का व्यवसाय किया जिससे यह $१०० मिलियन का आंकड़ा पार करने वाली दूसरी गैर-डिज़्नी फ़िल्म बन गई।
मृदुला सिन्हा

मृदुला सिन्हा (27 नवम्बर 1942
, ग्राम छपरा, जिला मुजफ्फरपुर बिहार) वर्तमान में गोवा के राज्यपाल पद पर हैं। वे एक सुविख्यात हिन्दी लेखिका के साथ-साथ भारतीय जनता पार्टी की केन्द्रीय कार्यसमिति की सदस्य भी हैं। इससे पूर्व वे पाँचवाँ स्तम्भ के नाम से एक सामाजिक पत्रिका निकालती रही हैं।

श्रीमती सिन्हा अटल बिहारी वाजपेयी के प्रधानमन्त्रित्व-काल में केन्द्रीय समाज कल्याण बोर्ड की अध्यक्ष. भी रह चुकी हैं। उनकी पुस्तक "एक थी रानी ऐसी भी" की पृष्ठभूमि पर आधारित राजमाता विजया राजे सिन्धिया को लेकर एक फिल्मभी बनी थी।
फू फाइटर्स

फू फाइटर्स () एक अमेरिकी अल्टरनेटिव रॉक बैंड है जो १९९४ में सिएटल में बना था। इसकी स्थापना निर्वाना के ड्रमर डेव ग्रोह्ल के अकेले व्यक्ति के रूप में कर्ट कोबेन की मृत्यु के बाद की थी। समूह को अपना नाम कई युएफ़ओ और विचित्र दृश्यों से मिला जिन्हें हवाई जहाज़ के पाइलटों ने द्वितीय विश्व युद्ध के दौरान देखने की पुष्टि की थी। इस धारणा को फू फाइटर्स नाम दिया गया। १९९५ में अपने पहले अल्बम "फू फाइटर्स" को रिलीज़ करने से पहले ग्रोह्ल ने बास वादक नेट मेंडेल और ड्रमर विलियम गोल्डस्मिथ को शामिल किया जो पहले सनी डे रियल इस्टेट के सदस्य थे, साथ ही निर्वाना के पेट स्मियर को गिटार वादक के रूप में जोड़ लिया गया। बैंड ने शुरुआत पोर्टलैंड, ऑरेगोन से की। गोल्डस्मिथ ने समूह के दूसरे अल्बम "द कलर एंड द शेप" (१९९७) के बाद सदस्यता छोड दी जब ग्रोह्ल ने ड्रम के अधिकाँश अंश पुनः रेकॉर्ड किए। स्मियर ने भी जल्द ही पलायन किया। इन दोनों के स्थान पर टेलर हाकिंस और फ्रांज़ स्ताह्ल को लाया गया परन्तु स्ताहल को समूह के तीसरे अल्बम "देयर इज़ नथिंग लेफ्ट टू लुज़" (१९९९) की रिकॉर्डिंग से पूर्व ही निकाल दिया गया।

कुछ काल तक बैंड तिकड़ी के रूप में कार्य करता रहा और अंततः क्रिस शिफ्लेट ने बैंड में मुख्य गिटार वादक की जगह संभाली। बैंड ने अपना चौथा अल्बम "वन बाय वन" (२००२) में रिलीज़ किया। इसके पीछे-पीछे ही समूह ने "इन युअर ऑनर" (२००५) का दो-डिस्क संस्करण रिलीज़ किया। फू फाइटर्स ने अपना छठा अल्बम "एकोज़, साइलेंस, पेशंस एंड ग्रेस" २००७ में रिलीज़ किया। अपने करियर के दौरान बैंड के चार अलबमों को ११ ग्रैमी पुरस्कार मिल चुके है जिनमे चार सर्वश्रेष्ठ रॉक अल्बम का सम्मान शामिल है। बैंड का सातवाँ अल्बम "वेस्टिंग लाइट" २०११ में रिलीज़ किया गया।
महात्मा ज्योतिबा फुले रुहेलखण्ड विश्वविद्यालय

thumb|right|200px|रुहेलखण्ड विश्वविद्यालय का मुख्य द्वार
महात्मा ज्योतिबा फुले रुहेलखण्ड विश्वविद्यालय (अंग्रेजी: M. J. P. Rohilkhand University) की स्थापना 1975 में एक सम्बद्ध विश्वविद्यालय के रूप में की गयी थी। तत्कालीन आगरा विश्वविद्यालय इस क्षेत्र की साक्षरता दर में आवश्यकता के अनुरूप बृद्धि करने की सामर्थ्य नहीं रखता था अत: राष्ट्रीय साक्षरता दर के स्तर पर लाने की दृष्टि से इस विश्वविद्यालय की नींव रक्खी गयी। सन् 1985 में जब चार विभाग इसमें और बढाने पडे तब इसे आवासीय विश्वविद्यालय का दर्जा प्रदान किया गया। इसके बाद 1987 में तीन विभाग इसमें और बढ गये। अगस्त 1997 में महात्मा ज्योतिबा फुले के साथ जोडते हुए इसका नाम बदलकर एम०जे०पी० रुहेलखण्ड विश्वविद्यालय कर दिया गया। लगभग दो सौ छ्ह एकड में बना यह आवासीय विश्वविद्यालय बरेली शहर से थोडा हटकर बरेली-पीलीभीत मार्ग पर स्थित है।